## **ΕΙΔΙΚΟΙ ΟΡΟΙ ΥΠΗΡΕΣΙΑΣ**

**Για την απευθείας ανάθεση προμήθειας γυαλιών οράσεως (σκελετός & φακοί) για τη Δομή Φιλοξενίας Ασυνόδευτων Ανηλίκων στην Αθήνα, προϋπολογιζόμενης δαπάνης 100,00 ευρώ χωρίς ΦΠΑ και 124,00 ευρώ συμπεριλαμβανομένου του Φ.Π.Α.**

1. Η προμήθεια γίνεται στα πλαίσια του έργου ΜΕΤΟΙΚΟΣ, της Δράσης «Επιχορήγηση Ν.Π. ΑΡΣΙΣ ΚΟΙΝΩΝΙΚΗ ΟΡΓΑΝΩΣΗ ΥΠΟΣΤΗΡΙΞΗΣ ΝΕΩΝ για την υλοποίηση του έργου ΜΕΤΟΙΚΟΣ», η οποία συγχρηματοδοτείται από το Μηχανισμό Έκτακτης Βοήθειας του Ταμείου Ασύλου, Μετανάστευσης και Ένταξης.
2. Η παράδοση και παραλαβή των ειδών της προμήθειας θα προσδιορισθεί κατόπιν συνεννόησης με τη Δομή.
3. **Η προμήθεια θα πρέπει να πραγματοποιηθεί έως τις 30/09/2021.**
4. Η ζητούμενη προμήθεια αφορά:

Γυαλιά Οράσεως (1 τεμάχιο)

* + ανδρικό σχέδιο και χρώμα σκελετού
* φακοί (Δ: -0,75 -1,25 x 10° & A: -1,50)
1. **Η προμήθεια θα ανατεθεί με τη διαδικασία της απευθείας ανάθεσης και με κριτήριο την πλέον συμφέρουσα από οικονομική άποψη προσφορά, βάσει προσφερόμενης τιμής για το σύνολο της προμήθειας.**
2. Ο κάθε ενδιαφερόμενος μπορεί να υποβάλλει την προσφορά του για το σύνολο της προμήθειας.
3. Προσφορά που υποβάλλεται για μέρος της ζητούμενης προμήθειας απορρίπτεται ως απαράδεκτη.
4. **Η προσφορά ισχύει και δεσμεύει τον ανάδοχο έως τις 30-09-2021.**
5. Η παραλαβή των ειδών θα πραγματοποιείται από τον αρμόδιο υπάλληλο της ΑΡΣΙΣ που θα προσυπογράφει το σχετικό έγγραφο και θα ελέγχει εάν η πραγματοποίηση της προμήθειας έγινε σύμφωνα με τους όρους της πρόσκλησης.
6. Ο προμηθευτής λαμβάνει γνώση των Ειδικών Όρων της προμήθειας και δεσµεύεται ότι θα συµµορφώνεται πλήρως με αυτούς, όπως αυτοί περιγράφονται λεπτομερώς στην παρούσα πρόσκληση. Μη τήρηση αυτών των όρων και των τεχνικών προδιαγραφών συνεπάγεται την απόρριψη της παραλαβής.
7. Η εκχώρηση των υποχρεώσεων και των δικαιωμάτων του αναδόχου σε τρίτους ΑΠΑΓΟΡΕΥΕΤΑΙ.
8. Η ανάθεση μπορεί να τροποποιηθεί κατόπιν αιτήματος της ΑΡΣΙΣ και με τη σύμφωνη γνώμη του αναδόχου, κατά τα προβλεπόμενα στο ν. 4412/2016 περί προμηθειών του Δημοσίου.
9. Η ΑΡΣΙΣ θα καταβάλλει την αξία των ειδών στα πλαίσια της παρούσας πρόσκλησης **εντός τριάντα (30) ημερών ύστερα από την παραλαβή και την έκδοση από τον προμηθευτή του Τιμολογίου-Δελτίο αποστολής, στο οποίο να αναγράφονται το είδος, η τιμή μονάδας, η συνολική αξία των ειδών και οι νόμιμες επιβαρύνσεις και την έκδοση από τον προμηθευτή των παρακάτω δικαιολογητικών πληρωμής:**
* Βεβαίωση ασφαλιστικής ενημερότητας, για είσπραξη, σε ισχύ (για ασφαλιστικές εισφορές του προσωπικού), όπου απαιτείται από τις κείμενες διατάξεις.
* Βεβαίωση ασφαλιστικής ενημερότητας μη μισθωτών ΕΦΚΑ, για είσπραξη, σε ισχύ (ανάλογα με τη νομική μορφή του αναδόχου), όπου απαιτείται από τις κείμενες διατάξεις
* Φορολογική ενημερότητα, για είσπραξη, σε ισχύ, (σε περίπτωση που το σύνολο των τιμολογίων είναι άνω των 1.500,00€ μικτά), όπου απαιτείται από τις κείμενες διατάξεις ή Βεβαίωση φορολογικής οφειλής (σε περίπτωση μη απόδοσης των ληξιπρόθεσμων φορολογικών οφειλών), όπου απαιτείται από τις κείμενες διατάξεις.
1. Τον προμηθευτή βαρύνουν και συμπεριλαμβάνονται στην τιμή της προσφοράς του ο ΦΠΑ και οι νόμιμες κρατήσεις όπως αυτές ισχύουν κατά την ημέρα της ανάθεσης.
2. Οι παραπάνω όροι θεωρούνται δεσμευτικοί, με ποινή απόρριψης της προσφοράς σε περίπτωση μη συμμόρφωσης σε κάποιον από αυτούς.